**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL SVEIKATOS APSAUGOS MINISTRO 2000 M. SPALIO 6 D. ĮSAKYMO NR. 529 „DĖL MEDICINOS PAGALBOS PRIEMONIŲ SĄRAŠO PATVIRTINIMO“ PAKEITIMO**

2005 m. gegužės 4 d. Nr. V-343

Vilnius

Pakeičiu Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl medicinos pagalbos priemonių sąrašo patvirtinimo“ (Žin., 2000, Nr. [85-2609](https://www.e-tar.lt/portal/lt/legalAct/TAR.9742998E727F); 2004, Nr. [152-5563](https://www.e-tar.lt/portal/lt/legalAct/TAR.9710DA39C053)) patvirtintą Medicinos pagalbos priemonių, kurių išlaidos ambulatorinio gydymo metu kompensuojamos iš Privalomojo sveikatos draudimo fondo lėšų, sąrašą (C sąrašą):

1. Išbraukiu žodžius „20 proc. minimalaus gyvenimo lygio“ ir „Sergant cukriniu diabetu kompensacija per mėnesį gydomajam maitinimui“.

2. Įrašau eilutės „Diagnostinės juostelės gliukozei nustatyti“ stulpelyje „Paskyrimo sąlygos“ vietoj žodžių „Sergantiesiems cukriniu diabetu, besigydantiems insulinu – 150 juostelių per metus, nėščiosioms, sergančioms cukriniu diabetu, – 300 juostelių nėštumo laikotarpiu.“ žodžius „Vaikams, sergantiems 1 tipo cukriniu diabetu – iki 1800 juostelių per metus; suaugusiesiems, sergantiems 1 tipo cukriniu diabetu, – iki 600 juostelių per metus; suaugusiesiems, sergantiems 2 tipo cukriniu diabetu ir besigydantiems insulinu, – iki 300 juostelių per metus; suaugusiesiems, sergantiems 2 tipo cukriniu diabetu ir vartojantiems peroralinius hipoglikemizuojančius vaistus, – iki 150 juostelių per metus.“.

SVEIKATOS APSAUGOS MINISTRAS ŽILVINAS PADAIGA